Ամենահետաքրքիրն այն է, որ «ՄիԳ-17»-ը վիետնամական պատերազմում ժամանակակից ամերիկյան կործանիչների դեմ մղված պայքարի ժամանակ ապացուցեց, որ կործանիչների համար հրանոթային սպառազինությունը դեռ արդիական է։ Փոքրիկ «ՄիԳ-17»-ն իր սրընթաց գրոհներով ու թունավոր խայթոցներով քիչ անախորժություններ չի պատճառել «Ֆանտոմներին», «Թանդերչիֆներին» և այլ ինքնաթիռներին։ Սա կործանիչային մարտավարության համար չափազանց կարևոր փաստ էր, և այն հաշվի առնվեց նոր` կործանիչների չորրորդ սերնդի ստեղծման ժամանակ։ «ՄիԳ-17»-ը «Ֆանտոմների» առաջին ուսուցիչն էր։ «ՄիԳ-17» կործանիչն իր հիմնական մարտավարատեխնիկական տվյալների գերազանցությունը հանձնել է «կրտսեր եղբորը»` «ՄիԳ-19»-ին։